Podgoštši

Podgoštši () on maalaiskunta ja sen keskuskylä Novgorodin alueen Šimskin piirissä Venäjällä. Se sijaitsee Šelonjoen eteläpuolella kuusi kilometriä Šimskistä etelään. Kylässä on 600 ja kunnassa 2 000 asukasta (vuonna 2011)Generalnyi plan, s. 35..

Maantiede ja asutus
Podgoštšin kunnan pinta-ala on 337,81 neliökilometriä. Se rajoittuu pohjoisessa Šimskin kaupunkikuntaan sekä idässä Staraja Russan, etelässä Volotin ja lännessä Soltsyn piireihin.Generalnyi plan, s. 11–12. Pinta-alasta 50 % on maatalousmaata, 36 % metsää ja 5 % asuinaluettaGeneralnyi plan, s. 53..

Kunnan alue kuuluu Ilmajärven alankoonGeneralnyi plan, s. 14.. Pohjoisrajalla virtaa Šelonjoki, johon laskee joukko pieniä jokia ja puroja kuten Vekša, Sosenka ja UgljankaGeneralnyi plan, s. 31.. Hyötykaivannaisia ovat hiekka ja sora, kalkkikivi, savi, karbonaattimineraalit ja mineraaliväritGeneralnyi plan, s. 23–28..

Keskuskylän lisäksi kuntaan kuuluu 38 kylää: Baranovo, Dubrovo, Gortsy, Ivankovo, Jakšino, Knjazevo, Kolomo, Krasnyi Dvor, Ladoštšino, Ljubyni, Luki, Muravji, Nikolajevka, Novoselje, Obolha, Obolitsko-1, Obolitsko-2, Ostrova, Panjutino, Podoklinje, Podolje, Pojasnikovo, Pravduha, Raitsy, Retška, Rutšji, Šelon, Solonitsko, Sosnitsy, Štšipitsy, Suštšovo, Ugly, Uspolon, Vereštšino, Vološino, Vzgljadovo, Zahonje ja ŽaryGeneralnyi plan, s. 12.. Krasnyi Dvorissa on yli 300 ja Gortsyssa noin 150 asukastaGeneralnyi plan, s. 35–36..

Historia
Podgoštši mainitaan 1000-luvun novgorodilaisessa tuohikirjeessä. Vuonna 1498 se kuului Šelonin viidenneksen Korostynin pogostaan. 1900-luvun alussa kylä oli volostin keskus, jossa oli kirkko, vuonna 1883 perustettu koulu ja 741 asukasta. Neuvostoaikana seutu kuului Leningradin ja myöhemmin Novgorodin alueen Utorgošin ja Šimskin piireihin. Podgoštšin maalaiskunta on perustettu vuonna 2005. Krasnyi Dvorin kunta liitettiin siihen vuonna 2010.Generalnyi plan, s. 7–11.

Liikenne, talous ja palvelut
Podgoštšin kautta kulkee Šimskin ja Volotin välinen maantie, josta haarautuu tie Soltsyn piirin Vybitiin. Kylästä on linja-autoyhteydet Šimskiin, Volotiin ja Novgorodiin. Myös kunnan sisällä on linja-autoliikennettä.Generalnyi plan, s. 99.

Seudun pääelinkeino on maatalous, joka on kärsinyt suuresti Neuvostoliiton hajoamista seuranneesta talousromahduksesta. Podgoštšissa toimii maidon ja lihan tuotantoon sekä viljan viljelyyn erikoistunut maatalousyritys Prožektor. Kunnan alueella louhitaan kalkkikiveä, tuotetaan kivennäisvettä ja puutavaraa. Huomattava osa työvoimasta työskentelee kunnan ulkopuolella ja 28 % saa elantonsa palstaviljemistään.Generalnyi plan, s. 34–35.

Keskuskylän palveluihin kuuluvat peruskoulu, kulttuuritalo, lääkintäasema, lastenkoti, vanhainkoti ja joukko kauppoja. Eräitä palveluja on myös Krasnyi Dvorissa ja muissa kylissä.Generalnyi plan, s. 40–44.

Nähtävyydet
Seudulla sijaitsee useita muinaisia asuin- ja hautapaikkoja sekä kivikehiä. Podgoštšin lounaispuolella on muinaislinnan jäänteet. Rakennusmuistomerkkeihin kuuluvat Podgoštšin, Gortsyn ja Ljubynin kirkot sekä Krasnyi Dvorin kartanoalue.Generalnyi plan, s. 71–73. Podgoštšin vuonna 1805 rakennettu Pyhän Kolminaisuuden kirkko suljettiin 1930-luvulla, mutta avattiin uudelleen saksalaismiehityksen aikana ja on toiminut siitä lähtienGeneralnyi plan, s. 8–9..

Lähteet


Viitteet

Aiheesta muualla
 Podgoštšin kunnan sivusto  

Luokka:Novgorodin alueen kylät
Luokka:Šimskin piirin kunnat